ປະຊາຊົນ ຊີເລ ທີ່ພາກັນຢ້ານກົວ ແຜ່ນດິນໄຫວເກີດຂຶ້ນຄັ້ງໃໝ່ ອອກໄປຫລັບນອນຢູ່ນອກບ້ານເຮືອນ
ຂ່າວອື່ນໆ: ປະຊາຄົມນາໆໃຫ້ຄຳໝັ້ນສັນຍາຈະໃຫ້ການຊ່ອຍ ເຫລືອແກ່ຊີເລ; ການເຕືອນໄພຄື້ນຟອງສຶນາມິໄດ້ຖືກລົບລ້າງ ໃນເຂດມະຫາສມຸດປາຊີຟິກ; ຣັຖບານອັຟການີສ
: ພວກປະຊາຊົນ Chile ທ່ີພາກັນຢ້ານກົວແຜ່ນດິນໄຫວອີກຄັ້ງໃໝ່ຫລັງຈາກເກີດແຜ່ນດິນໄຫວຄັ້ງຮ້າຍແຮງນັ້ນ ໄດ້ພາກັນອອກໄປຫລັບນອນຢູ່ນອກບ້ານເຮືອນ ໃນວັນອາທິດມື້ນີ້ 1 ມື້ ຫລັງຈາກປະສົບກັບໄພແຜ່ນດິນໄຫວຄັ້ງຮ້າຍແຮງທ່ີໄດ້ສ້າງຄວາມເສັຍຫາຍຢ່າງໜັກໃນຂົງເຂດພາກກາງຂອງປະເທດແລ້ວ ແຜ່ນດິນໄຫວທ່ີມີຄວາມແຮງ 8 8 ຕາມເຄືອງວັດແທກແຜ່ນດິນໄຫວ Richter ໄດ້ປະທະປະເທດໃນທະວີບອາເມຣິກາໃຕ້ແຫ່ງນີ້ ໃນຕອນເຊົ້າມືດວັນເສົາວານນີ້ ຊຶ່ງຫລັງຈາກນັ້ນ ແຜ່ນດິນໄດ້ສັ່ນສະເທືອນຢ່າງ ແຮງ ມາຕື່ມອີກຢ່າງນ້ອຍ 87 ຄັ້ງ ຮວມທັງຄັ້ງນຶ່ງຊຶ່ງມີຄວາມແຮງເຖິງ 6 9 ໄພແຜ່ນດິນໄຫວ ຄັ້ງນີ້ໄດ້ເອົາຊີວິດຜູ້ຄົນໄປແລ້ວຫລາຍກວ່າ 300 ຄົນ ແລະໄດ້ສ້າງຄວາມເສັຍຫາຍໃຫ້ແກ່ບ້ານເຮືອນຫລາຍເຖິງ 1 ລ້ານ5 ແສນຫລັງ ປະທານາທິບໍດີ ທ່ານນາງ Michelle Bachelet ໄດ້ປະກາດສະພາ ວະຫາຍະນະ ຢູ່ໃນພາກກາງຂອງ Chile ບ່ອນທ່ີແຜ່ນດິນໄຫວໄດ້ເຮັດໃຫ້ພວກຕຶກອາຄານພັງທະລາຍລົງ ພ້ອມທັງເຮັດໃຫ້ຍວດຍານ ພາຫະນະປິ້ນຂວ້ຳ ແລະເຮັດໃຫ້ສາຍໄຟຟ້າແລະໂທລະສັບຕັດຂາດ ພວກຂົວສະພານຫລາຍແຫ່ງໄດ້ເພພັງລົງ ແລະພວກຖະໜົນຫົນທາງສາຍຕ່າງໆກໍເຕັມໄປດ້ວຍສິ່ງຫັກເພພັງ ມີລາຍງານວ່າ ໄດ້ເກີດໄຟໄໝ້ຂຶ້ນຢູ່ຫລາຍບ່ອນ ແລະໂຮງໝໍຫລາຍແຫ່ງ ກໍໄດ້ເພພັງລົງເຊັ່ນກັນ ໄພແຜ່ນດິນໄຫວນີ້ ໄດ້ສ້າງການທ້າທາຍທ່ີໜ້າຢ້ານກົວອັນທຳອິດໃຫ້ແກ່ມະຫາເສດຖີເງິນພັນລ້ານທ່ານ Sebastian Pinera ທ່ີຫາກໍຖືກ ເລືອກເປັນປະທານາທິບໍດີຂອງ Chile ໃນເດືອນມັງກອນຜ່ານມານີ້ ແລະກຳນົດຈະຂຶ້ນດຳຣົງຕຳແໜ່ງໃນອີກ 2 ສັບປະດາຂ້າງໜ້າ ປະຊາຄົມນາໆຊາດກຳລັງສະເໜີໃຫ້ການຊ່ອຍ ເຫລືອແກ່ Chile ຫລັງຈາກເກີດໄພພິບັດແຜ່ນດິນໄຫວຄັ້ງຮ້າຍແຮງໃນວັນເສົາວານນີ້ ປະທານາທິບໍດີ ບາຣັກໂອບາມາແຫ່ງສະຫະຣັດ ກ່າວວ່າ ທ່ານໄດ້ຕິດຕ່ໍພົວພັນກັບປະທານາທິບໍດີ Michelle Bachelet ແລ້ວເພື່ອສະເໜີໃຫ້ ການຊ່ອຍເຫລືອຂອງສະຫະຣັດ ໃນການດຳເນີນຄວາມພະຍາຍາມເພື່ອກູ້ໄພແລະຟື້ນໂຕຄືນນັ້ນ ຊຶ່ງທ່ານກ່າວວ່າສະຫະຣັດມີກຳລັງວັດຖຸທ່ີຕຽມພ້ອມທ່ີຈະສົ່ງໄປຍັງ Chile ເວລາໃດທ່ີທາງຣັຖບານ Chile ຫາກຕ້ອງການການຊ່ອຍເຫລືອນັ້ນ ທ່ານນາງ Hillary Clinton ຣັຖມຸນຕີການຕ່າງປະເທດສະຫະຣັດກໍ ກ່າວວ່າ ສະຫະຣັດກຳລັງປະສານງານຢ່າງໃກ້ຊິດກັບບັນດາເຈົ້າໜ້າທ່ີຂັ້ນສູງຂອງ Chile ແລະທ່ານນາງກ່າວຕໍ່ໄປວ່າ ທ່ານນາງຢາກຈະອອກເດີນທາງຕາມກຳນົດທ່ີໄດ້ວາງແຜນໄວ່້ໃນວັນອາທິດມື້ນີ້ ໄປຍັງ ຂົງເຂດອາເມຣິກາໃຕ້ ທ່ີຮວມທັງການຢຸດແວ່ທ່ີປະເທດ Chile ນຳ ສະຫະພາບຢູໂຣບກໍໄດ້ໃຫ້ຄຳໝັ້ນສັນຍາທ່ີຈະໃຫ້ເງິນຊ່ອຍເຫລືອ ຈຳ ນວນ 4 ລ້ານດອນລາໃນທັນທີ ແກ່ CHILE ທ່ານພັນກິມູນ ເລຂາທິການໃຫຍ່ ສະຫະປະຊາຊາດໄດ້ສະແດງຄວາມເສົ້າເສັຍໃຈນຳການເສັຍຊີວິດຈາກໄພແຜ່ນດິນໄຫວນີ້ ແລະກ່າວວ່າ ທ່ານກຳລັງຂໍເອົາການຊັ່ງຊາຕີລາຄາເບິ່ງສະຖານະການ ຈາກຄນະກັມ ມາທິການວ່າດ້ວຍເສດຖະກິດຂອງສະຫະປະຊາຊາດ ສຳລັບອາເມຣິ ກາລາຕິນແລະເຂດທະເລແຄຣິບບຽນຢູ່ ຊຶ່ງມີສຳນັກງານຕັ້ງຢູ່ໃນ ນະຄອນຫລວງ Santiago ຂອງ Chile ນັ້ນ ອົງການວ່າດ້ວຍປະເທດໃນຂົງເຂດອາເຣິກາກໍໄດ້ສະເໜີຄວາມເປັນ ເອກະ ພາບເຊັ່ນກັນຕໍ່ປະຊາຊົນຂອງ Chile ນັ້ນ ເລຂາທິການໃຫຍ່ຂອງອົງການປະເທດໃນຂົງເຂດອາເມຣິກາ ຫລື OAS ທ່ານ Jose Miguel Insulza ທ່ີມາຈາກປະເທດ Chile ກ່າວວ່າ ປະເທດຂອງທ່ານສາມາດກາງຕໍ່ການ ຮ່ວມໄມ້ຮ່ວມມືທຸກຢ່າງ ທ່ີທາງອົງການກຸ່ມປະເທດ OAS ສາມາດອຳນວຍໃຫ້ໄດ້ ໄພແຜ່ນດິນໄຫວທ່ີປະເທດ Chile ໄດ້ສົ່ງຄື້ນຟອງຍັກສຶນາມິ ຫລາຍພັນຫລັກກິໂລແມັດ ຂ້າມມະຫາສມຸດປາຊີຟິກໄປຮອດແຄມຝັ່ງທະເລ ຂອງຣັດຮາວາຍ,New Zealand, ຍີ່ປຸ່ນ ຣັດເຊັຍແລະໝູ່ເກາະຕ່າງໆໃນພາກໃຕ້ຂອງມະຫາສມຸດປາຊີຟິກ ແຕ່ບໍ່ຮ້າຍແຮງ ແລະຫລາຍໆ ບ່ອນໄດ້ລົບລ້າງການເຕືອນໄພໃຫ້ລະວັງຄືນຟອງຍັກສຶນາມິນັ້ນ ສູນກາງເຕືອນໄພສຶນາມິໃນເຂດປາຊີຟິກ ທີ່ ເກາະຮາວາຍຂອງສະຫະ ຣັດ ກໍໄດ້ປະກາດລົບລ້າງການເຕືອນໄພໃນທົ່ວເຂດມະຫາສະມຸດປາຊີຟິກ ໃນມື້ນີ້ ຫລັງຈາກທີ່ຄື້ນຟອງທີ່ພັດເຂົ້າປະທະ 15 ຊົ່ວໂມງຫລັງຈາກເກີດໄພແຜ່ນດິນໄຫວທີ່ CHILE ນັ້ນ ມີຂະນາດນ້ອຍກ່ວາທີ່ຄາດ ຄະເນໄວ້ ບໍ່ມີໄດ້ລາຍງານແຈ້ງໃຫ້ ຊາບກ່ຽວກັບຄວາມເສັຍຫາຍ ຫລືບາດເຈັບລົ້ມຕາຍລາຍສຳຄັນໃດໆ ໃນຂົງເຂດ ມະຫາສມຸດປາຊີຟິກນັ້ນ ຫລັງຈາກທີ່ໄດ້ມີການຍົກຍ້າຍປະຊາຊົນຫລາຍແສນຄົນ ອອກໄປຈາກແຄມ ຝັ່ງທະເລຢູ່ໃນຫລາຍໆປະເທດ ໂຮມທັງຟີລິບປີນ ແລະນິວຊີແລນດ໌ ເຖິງຢ່າງໃດກໍຕາມ ຄື້ນຟອງສຶນາມິ ໄດ້ເອົາຊີວິດຜູ້ຄົນໄປແລ້ວ ຢ່າງ ນ້ອຍ 5 ຄົນເທິງເກາະນຶ່ງຢູ່ນອກຝັ່ງທະເລ Chile ບ່ອນເກີດແຜ່ນດິນໄຫວນັ້ນ ແລະມີລາຍງານວ່າ ມີ 11 ຄົນໄດ້ຫາຍສາບສູນໄປເທິງເກາະ Robinson Crusoc ໃນເຂດສອກຫລີກຫ່າງໄກຂອງChile ຣັຖບານອັຟການີສຖານໄດ້ເລີ້ມເຂົ້າຄຸ້ມຄອງຄຸກແຫ່ງນຶ່ງທ່ີຢູ່ພາຍໃຕ້ ການຄວບຄຸມ ຂອງສະຫະຣັດທ່ີຖານທັບອາກາດ Bagram ນັ້ນແລ້ວ ທ່ານ Mohammad Kaseem ຮອງຣັຖມຸນ ຕີກະຊວງຍຸຕິທັມອັຟກາ ນີສຖານກ່າວຕໍ່ບັນດານັກຂ່າວທ່ີກຸງຄາບູລ ໃນວັນເສົາວານນີ້ວ່າ ຂັ້ນຕອນໃນການເຂົ້າຄວບຄຸມຄຸກດັ່ງກ່າວ ຈະກິນເວລາເຖິງ 1 ປີ ກອງທັບສະຫະຣັດຈະທຳການເຝິກອົບຮົມພວກທະຫານອັຟການີສຖານປະມານ 300 ຄົນ ໃຫ້ເປັນຜູ້ດູແລຄຸກດັ່ງກ່າວ ກ່ອນພວກເຂົາເຈົ້າຈະຄວບຄຸມແລະເປັນຜູ້ບໍລິຫານຄຸກ ໂດຍເຕັມ ຄຸກແຫ່ງນີ້ ທ່ີຕັ້ງຢູ່ໃກ້ໆກັບນະຄອນຫລວງກຸງຄາບູລ ໄດ້ຖືກໃຊ້ເປັນບ່ອນຄຸມຂັງພວກຜູ້ຕ້ອງສົງໄສ ເປັນພວກນັກຕໍ່ສູ້ຫົວຮຸນແຮງທ່ີຖືກຈັບກຸມໃນລະຫວ່າງໃນບຸກໂຈມຕີພາຍໃຕ້ການນຳພາຂອງສະຫະຣັດຕໍ່ ພວກຕາລີບັນໃນຕົ້ນປີ 2001 ນັ້ນ ຄຸກແຫ່ງໃໝ່ໄດ້ໄຂຂຶ້ນໃນເດືອນພະຈິກປີແລ້ວນີ້ ແລະມີວັດຖຸປະສົງເພື່ອອຳນວຍ ສະພາບການເປັນຢູ່ທ່ີດີຂຶ້ນໃຫ້ແກ່ພວກນັກໂທດກວ່າຄຸກແຫ່ງກ່ອນນັ້ນ ບັນດາກຸ່ມປົກປ້ອງສິດທິມະນຸດ ກ່າວຫາວ່າ ໄດ້ມີການລະເມີດສິດຂອງພວກນັກໂທດຢູ່ໃນຄຸກທ່ີຖານທັບອາກາດ Bagram ນັ້ນ ທ່ີມີຮວມທັງການທຸບຕີແລະຄຸມຂັງຢ່າງດົນນານໂດຍບໍ່ມີການຕັ້ງຂໍ້ກ່າວຫາຕໍ່ພວກທ່ີຖືກຄຸມຂັງໄວ້ນັ້ນ ມາຮອດປັດຈຸບັນ ປາກົດວ່າການາດາ  ປະເທດເຈົ້າພາບ ໄດ້ຮັບຫລຽນຄຳຫລາຍກ່ວາໝູ່ ລວມເປັນທັງໝົດ 13 ຫລຽນຄຳ ຫລັງຈາກທີ່ໄດ້ຮັບຕື່ມອີກ 3 ຫລຽນໃນວັນເສົາວານນີ້ ຊຶ່ງບໍ່ເຄີຍມີປະເທດໃດໄດ້ຮັບມາກ່ອນໃນມື້ດຽວ ໃນປະວັດສາດຂອງກິລາໂອລິມປິກລະດູໜາວ ແລະເປັນຄວາມກ້າວໜ້າຢ່າງໃຫຍ່ຫລວງ ຈາກສອງເທື່ອກ່ອນທີ່ການາດາເປັນເຈົ້າພາບຈັດການແຂ່ງຂັນກິລາໂອລິມປິກລະດູໜາວ ຄືໃນປີ 1976 ທີ່ນະຄອນ MONTREAL ແລະໃນປີ 1988 ທີ່ເມືອງ CAL-GARY ຊຶ່ງການາດາບໍ່ໄດ້ຫລຽນຄຳຈັກຫລຽນ ມາເທື່ອນີ້ ນອກຈາກສ້າງປະວັດສາດໃນການໄດ້ຫລຽນຄຳ 3 ຫລຽນໃນມື້ດຽວແລ້ວ ການາດາຍັງໄດ້ຫລຽນຄຳເທົ່າກັບສອງປະເທດເຈົ້າພາບກິລາໂອລິມປິກລະດູໝາວ ທີ່ເຄີຍສ້າງປະວັດສາດມາແລ້ວ ຄື ອະດີດສະຫະພາບໂຊວຽດໃນປີ 1976 ແລະນໍເວ ໃນປີ 2002 ລວມທັງໝົດແລ້ວ ການາດາໄດ້ 25 ຫລຽນ ມາໃນອັນດັບສາມ ໃນຂະນະທີ່ສະຫະຣັດຍັງຄອງຕຳ ແໜ່ງອັນດັນນຶ່ງຢູ່ ໂດຍໄດ້ມາທັງໝົດ 36 ຫລຽນ ມີ 9 ຫລຽນຄຳ 14 ຫລຽນເງິນ ແລະ 13 ຫລຽນທອງແດງ ອັນດັບສອງແມ່ນເຢັຍລະມັນ ຊຶ່ງໄດ້ທັງໝົດ 29 ຫລຽນ ມີ 10 ຫລຽນຄຳ 12 ຫລຽນເງິນ ແລະ 7 ຫລຽນທອງແດງ